રાજકોટ શહેરનાં મોટા ભાગનાં સ્થળોએ ગઈ કાલે નરેન્દ્ર મોદી મુસ્લિમ હોય એ પ્રકારનાં પોસ્ટર લગાડવામાં આવ્યાં હતાં, જેને પછીથી દૂર કરવાનું કામ મ્યુનિસિપલ કૉર્પોરેશને તાત્કાલિક અસરથી શરૂ કર્યું હતું. પોસ્ટરની માત્રા વધુ હતી અને એક જ રાતમાં શહેરભરમાં પોસ્ટર લાગી ગયાં હોવાથી એ હટાવવા માટેની કામગીરી ૧૧૦૦ જેટલા સફાઈ કામદારોને સોંપવામાં આવી હતી. રાજકોટનાં પોલીસ-કમિશનર ગીતા જોહરીએ કહ્યું હતું કે ‘આ પ્રકારનાં પોસ્ટર છાપનારા અજાણ્યા શખ્સો સામે પોલીસ-ફરિયાદ દાખલ કરવામાં આવી છે. આ પોસ્ટર છાપનારા અને છપાવનારા બન્ને સામે કાયદેસરનાં પગલાં લેવામાં આવશે.’